Menno Colony

Menno iss en Colony gegrindt in 1926 in Paraguay vun Kanadier Mennischde im Chaco im Nattweschde vun Paraguay. Annere mennischde Colonies in Paraguay sinn Fernheim unn Neuland. Es sinn rum 10,000 Bariyer unn sie sinn urschpringlich vun deitsch/nidderlennische Voreldre. Die direkte Vorfaahre hawwe vor ihrer Aasiedling in Paraguay yedoch bereits bis End vun de 18schde Yaahrhunnert im weschtpreissische Weichseldelta, bis 1874 in der russische Schwatzmeergegend unn bis 1926 in Manitobaa, Kanadaa gsettelt. Es sinn baut 3,500 Eiwuhner im Colony Schtettel Loma Plata. Die Leit hawwe vun Kanadaa noch Paraguay gsettelt vor allem weil in Kanadaa sitter 1917 alli Kinner in e weltlichi Schuhl hawwe gehe misse, wu englisch schwetzt warre iss. Siwwezich percent vun de Settlers waare Chortitzer Mennischde vum Manitobaa Oscht-Reserve, zwanzich percent waare Sommerfelder Mennischde vum Manitobaa Wescht-Reserve unn zehe percent waare Bergthaler Mennischde vun Rosthern, Saskatchewan

 Gwuelle 
Global Anabaptist Encyclopedia Online

Abdeeling:Mennischt